אולם מתקשה להתעלם מהאווירה שאינה כה שלווה וחסרת אלימות... למה אלימות? האם חושד אני שהיא נרצחה? אולי הייתה זו דרכה להעביר את המסר? אולי המסרים גנוזים בניירות שאוסף סופן בתיק "רוח"? מיהרתי לחזור. כאשר חלפתי על פני המצבות המקושטות בתמונות ההולוגרפיות ראיתי תופעה שלא נתתי דעתי עליה לפני כן  התמונות נחשפו בסדר הפוך להגיון, בדומה לסרט המוקרן בהלוך אחורי, כצפוי, אבל בנוסף לכך רציפות התנועה נשברה, כאילו מוקרנת התמונה באור מהבהב. ציינתי לעצמי שעלי לשוחח עם סופן על כך, כדי שנוכל להתגבר על התופעה הבלתי רצויה בדגם החדש של המצבות שתכננו. כאשר הגעתי למשרד מצאתי אותו נעול. מששתי את כיסי ומצאתי את המפתח. ישבתי ובהיתי בשרבוטים שהיו דומים זה לזה ברוב פרטיהם. בתום שעה לא ידעתי עדיין מה אני מחפש. פה ושם גיליתי כתמים כהים יותר, כאילו חזר העיפרון המשרבט מספר רב יותר של פעמים על אותם הקווים, או אולי הופעל לחץ גדול על העיפרון. הניסיון לתהות אחר הצורות הביאני למבוי סתום. "אין כל הגיון בדברים," לחשתי לעצמי, "לא יתכן שהתשובה כל כך מסובכת, היא לא הייתה מספיק חכמה לשם כך." במחשבה זו החלו עיני להיעצם, מחשבותיי החלו